Byrettens dom blev stadfæstet med den ændring, at tiltalte inden 14 dage skal betale 10.000 kr. til forurettede 1 og 40.000 kr. til forurettede 3.
Ret: Vestre Landsret (2. instans)
Faggruppe: Straffesag — Nævningesag
Sagsemner: Forurettede og vidner;
Seksual forbrydelser;
Strafferetlige sanktioner og andre foranstaltninger;

/

47-årig idømt forvaring.  
13-03-2019  

V.L. S-1924-18 

Vestre Landsret har den 13. marts 2019 afsagt dom i en nævningeankesag, hvor en 47-årig mand er fundet skyl-
dig i flere tilfælde af samleje og andet seksuelt forhold end samleje og blufærdighedskrænkelser. Flere af forhol-
dene blev begået under løfte om betaling. Tiltalte blev endvidere fundet skyldig i besiddelse af børneporno. Over-
grebene var begået over for fire drenge i perioden fra maj 2016 til maj 2017, hvor drengene var henholdsvis 11 år,
14 år, 14 år og 17 år gamle. I alle tilfældene var tiltalte kommet i kontakt med drengene via chatforums på inter-
nettet. 

Ved dommen blev tiltalte idømt forvaring. Tiltalte blev desuden dømt til at betale tre af drengene en godtgørelse
for tort.  

Dommen var med hensyn til både skyldsspørgsmålet og sanktionsspørgsmålet en stadfæstelse af en dom afsagt af
Retten i Kolding den 10. september 2018. 

Tiltalte, der til dels havde erkendt sig skyldig, havde anket dommen til delvis frifindelse i et enkelt forhold og til
formildelse af sanktionen, navnlig således at han blev idømt en tidsbestemt fængselsstraf. Anklagemyndigheden
havde påstået stadfæstelse. Landsretten lagde ved sanktionsfastsættelsen ligesom byretten vægt på forholdenes
karakter, herunder at tiltalte tidligere er straffet fem gange for tilsvarende kriminalitet, og at Retslægerådet
havde fundet det nærliggende at antage, at tiltalte frembyder en sådan væsentlig fare for andres liv, legeme og
helbred og frihed, at forvaring i stedet for fængsel er påkrævet for at forebygge denne fare.  

.